Scared of Heights

"Scared of Heights" (בעברית: "פחד גבהים"; באיסלנדית: "Við förum hærra") הוא סינגל שהוקלט על ידי הזמרת האיסלנדית הרה ביורק. את השיר הוציאה ב-28 בינואר 2024 לאור חברת התקליטים אלדה מיוזיק. לאחר ניצחונו ב-Söngvakeppnin 2024 ייצג את באירוויזיון 2024, שהתקיים במאלמה שבשוודיה.

== רקע וניתוח מוזיקלי ==
"Scared of Heights" נכתב על ידי אסדיס מריה וידארסדוטיר, פראס אלקואיסי, יארו עומאר ומיכאל בורק. באתר ESCPlus תואר כבלדה פופית על התגברות על פחד ומציאת כוח כדי להתמודד עם מצוקה כלשהי. ב-27 בינואר 2024 נחשף כי הוא עתיד להשתתף ב-Söngvakeppnin 2024, הקדם האיסלנדי לאירוויזיון 2024. למחרת יצא לאור באופן רשמי לשירותי הסטרימינג.

== תחרות הזמר של האירוויזיון ==

=== Söngvakeppnin 2024 ===
Söngvakeppnin 2024 היה הקדם הלאומי שדרכו נבחר הנציג והשיר האיסלנדי לאירוויזיון. הוא הופק על ידי RÚV, וכלל שני חצאי גמר ב-17 וב-24 בפברואר 2024 באולפן טריונורת' וגמר ב-2 במרץ בלאוגארדאלשל – שניהם ממוקים ברייקיאוויק. שלושת המופעים הוגשו על ידי ראגנהילדור סטיינון יונסדוטיר, סיגורד דורי גונארסון ואנשטיין מנואל סטפנון.<ref name="ruv"></ref><ref name=":0"></ref> האמנים שהעפילו לגמר נקבעו באמצעות קולות הקהל בלבד, וזהות הזוכה בגמר הוחלטה בשילוב עם קולות השופטים.<ref name="escplus"></ref> חמישה שירים בוצעו בכל אירוע, ומתוכם רק שניים העפילו לגמר. RÚV שמרה על זכותה לבחור פיינליסט חמישי נוסף מבין המועמדים שלא נבחרו על ידי הקהל.<ref></ref> זהות שני המפעילים לשלב השני של הגמר נקבעו באמצעות שילוב בין הצבעות הקהל לקולות צוות השיפוט ביחס שווה של 50/50. הסיבוב השני, שקבע את הזוכה של התחרות, הוכרע על ידי הקהל בלבד.

ב-27 בינואר 2024 הוכרז כי "Scared of Heights" עתיד להשתתף בקדם האיסלנדי לאירוויזיון. הוא הוצב בחצי הגמר השני, חמישי בסדר ההופעות.<ref></ref> לאחר מכן העפיל לשלב הבא יחד עם שירו של בשאר מוראד, "Wild West".<ref></ref> עם תום הסיבוב הראשון של ההצבעה בגמר הוצבה ביורק במקו השני בהפרש של 15,000 הצבעות ממוראד, שדורג באותה העת במקום הראשון.<ref name="escplus2"></ref><ref name="fullresults"></ref> לעומת זאת, בסיבוב השני הייתה ידה על העליונה, והיא עקפה את מוראד ב-3,340 קולות. בעקבות המחלוקת על הכללתה של ברשימת המדינות המשתתפות עקב מלחמת חרבות ברזל, ניתנה לביורק הזכות לוותר על הזכות לייצג את איסלנד באירוויזיון. ב-11 במרץ הוכרזה כנציגת המדינה לתחרות.<ref></ref>

==== מחלוקות ====
על פי כמה חשדות שהופצו באינטרנט במהלך שני סבבי ההצבעה של השלב השני בגמר הקדם קרס היישומון RÚV Stjörnur, דרכו דירג הקהל את השיר שאהב. צופים רבים דיווחו ברשתות החברתיות על תקלה שאירעה, לכאורה.<ref></ref><ref></ref> ליליה קריסטין בירגיסדוטיר, מנהלת השיווק והתקשורת של היישומון, אמרה בראיון כי נציגי החברה בדקו את הנושא יחד עם מפיקי ה-Söngvakeppnin, ונראה כי השרתים פעלו כמצופה.<ref></ref>

איינר הראפן סטפנסון, אחד מכותבי השיר "Wild West" של מוראד, קרא לתאגיד השידור האיסלנדי לפתוח בחקירה שתבוצע על ידי צד שלישי.<ref></ref><ref></ref> רונאר פרייר גיסלאסון, מנכ"ל ה-Söngvakeppnin, הצהיר כי נפתחה חקירה על התקלה, ובמקביל הבהיר כי המספר הכולל של הצבעות ה-SMS שקיבלו מוראד וביורק לא השפיע על התוצאות.<ref></ref> מאוחר יותר הגיב סטפנסון, וטען שהחקירה העצמית של הפקת האירוע לא הניבה דבר, וכי יש לפתוח הצבעה חוזרת. סטפן אייריקסון, מנהל הרדיו של RÚV, חזר והדגיש כי מדובר בתוצאות אמת.<ref></ref>

מכתב פתוח בן 1,200 חותמים נשלח למועצת המנהלים של RÚV בדרישה לחקור את אי-סדרי ההצבעה.<ref></ref><ref></ref> אסדיס מריה וידארסדוטיר, אחת מכותביו של "Scared of Heights", הצהירה כי בכוונתה "לנתק את קשרה לשיר" עקב חוסר התגובה של RÚV בעניין ההצבעה.<ref name="Viðarsdóttir"></ref>

=== באירוויזיון ===
הרה ביורק במהלך החזרה הגנרלית לחצי הגמר הראשון של אירוויזיון 2024.
איסלנד שובצה להופיע בחלקו השני של חצי הגמר הראשון, שנערך ב-7 במאי.<ref></ref>

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. איסלנד הופיעה חמישית, לפני סלובניה ואחרי קרואטיה.

הופעתה של איסלנד נפתחת בתצלום של ביורק עומדת גרם מדרגות גבוה, כמשאחוריה מאירות מנורות לייזר בצבע זהב. ביורק לובשת חליפה בצבע זהה כשידיה מעוטרות בחוטי זהב רבים. בפזמון מוקרן על המסך משולשים רבים בצבעי זהב ולבן. בבית השני יורדת ביורק מגרם המדרגות אל עבר קדמת הבמה. במהלך הפזמון האחרון מצטרפים אל ביורק לבמה חמשת זמרי הליווי שלה. לסיום ההופעה עולה פעם נוספת הזמרת למדרגה האחרונה, וחמשת הזמרים הנוספים נותרים בקרקע. מאחוריהם נדלקים עשרה עמודי זיקוקים. בסוף המופע הוכרז כי איסלנד סיימה את הערב בין חמש המדינות, שכשלו בניסיון להעפיל לשלב הגמר. מאוחר יותר התברר כי היא דורגה במקום ה-15 והאחרון עם 3 נקודות.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמטים
! scope="col" | חברת תקליטים
! scope="col" | הערות
|-
! scope="row" | עולם
| 28 בינואר 2024
| הזרמת מוזיקה הורדה דיגיטלית
| אלדה מיוזיק
| 
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי איסלנד באירוויזיון
קטגוריה:שירים באנגלית